ঋষভ পন্ত

ঋষভ রাজেন্দ্র পন্ত (হিন্দি: ऋषभ राजेन्द्र पंत; জন্ম: ৪ অক্টোবর, ১৯৯৭) উত্তরাখণ্ডের হরিদ্বারের রুরকি এলাকায় জন্মগ্রহণকারী প্রথিতযশা পেশাদার ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। জানুয়ারি, ২০১৭ সালে টুয়েন্টি২০ আন্তর্জাতিক, আগস্ট, ২০১৮ সালে টেস্ট ও অক্টোবর, ২০১৮ সালে ভারতের পক্ষে একদিনের আন্তর্জাতিকে অভিষেক পর্ব সম্পন্ন হয় তার। ঘরোয়া প্রথম-শ্রেণীর ভারতীয় ক্রিকেটে দিল্লি দলের প্রতিনিধিত্ব করছেন ঋষভ পন্ত। এছাড়াও, ইন্ডিয়ান প্রিমিয়ার লীগে দিল্লি ক্যাপিটালসের পক্ষে খেলছেন। দলে তিনি মূলতঃ উইকেট-রক্ষক ও বামহাতি ব্যাটসম্যানের দায়িত্ব পালন করছেন। কিশোর বয়সে নিজেকে পরিচিতি করার উদ্দেশ্যে ভারতের এক শহর থেকে আরেক শহরে খেলতে যেতেন ঋষভ পন্ত। ডিসেম্বর, ২০১৫ সালে বাংলাদেশে অনুষ্ঠিত অনূর্ধ্ব-১৯ ক্রিকেট বিশ্বকাপ খেলার উদ্দেশ্যে ঈষান কিষাণের নেতৃত্বাধীন ভারত দলের সদস্যরূপে অন্তর্ভুক্ত করা হয়। ঐ প্রতিযোগিতায় নেপালের বিপক্ষে অর্ধ-শতরানের নতুন রেকর্ড গড়েন। ১ ফেব্রুয়ারি, ২০১৬ তারিখে তিনি ১৮ বলে অর্ধ-শতরানের ইনিংস খেলেন। এটিই এ স্তরের খেলায় দ্রুততম ইনিংস। ঐ খেলায় তার দল জয়লাভ করেছিল। এরপর নামিবিয়ার বিপক্ষে সেঞ্চুরি করে ভারতকে সেমি-ফাইনালে নিয়ে যান। ওয়াশিংটন সুন্দর তার সহখেলোয়াড় ছিলেন। সেসময় মেহেদী হাসান, রশীদ খান, স্যাম কারেন ও শিমরন হেটমায়ার তার প্রতিদ্বন্দ্বী খেলোয়াড় ছিলেন। উত্তরাখণ্ডের রুরকি এলাকায় রাজেন্দ্র পন্ত ও সরোজ পন্ত দম্পতির সন্তান ঋষভ পন্ত চতুর্থ শ্রেণীতে থাকাকালে কিশোরদের সাথে ম্যাটিং ট্র্যাকে ক্রিকেট খেলতে শুরু করেন। সনেট ক্রিকেট একাডেমিতে তারক সিনহা’র কাছ থেকে প্রশিক্ষণ নেন। তার কোচ রাজস্থানের অনূর্ধ্ব-১৩ ও অনূর্ধ্ব-১৫ দলে খেলার জন্যে প্রচেষ্টা চালালেও সফলকাম হননি। তার পরামর্শক পুরো ব্যাটিং কৌশল রপ্ত করার জন্যে হাতের দিকে নজর রেখে অগ্রসর হবার পরামর্শ দেন। দিল্লির সদস্যরূপে আসামের বিপক্ষে অনূর্ধ্ব-১৯ পর্যায়ের ক্রিকেট খেলায় অংশগ্রহণই তার খেলোয়াড়ী জীবনের মোড় ঘুরিয়ে দেয়। ৩৫ রান করে দলের সর্বোচ্চ রান সংগ্রাহক হন। এরপর দ্বিতীয় ইনিংসে ১৫০ রানের গুরুত্বপূর্ণ ইনিংস খেলেন। ২২ অক্টোবর, ২০১৫ তারিখে দিল্লিতে অনুষ্ঠিত প্রথম-শ্রেণীর রঞ্জি ট্রফি প্রতিযোগিতায় বাংলার বিপক্ষে ঋষভ পন্তের অভিষেক ঘটে। এরপর ২৩ ডিসেম্বর, ২০১৫ তারিখে ব্যাঙ্গালোরে ঝাড়খণ্ডের বিপক্ষে বিজয় হাজারে ট্রফি প্রতিযোগিতার খেলার মাধ্যমে লিস্ট এ খেলায় অভিষেক হয়। ২০১৬-১৭ মৌসুমের রঞ্জি ট্রফি মহারাষ্ট্রের বিপক্ষে ৩০৮ রানের মনোজ্ঞ ইনিংস উপহার দেন। এরফলে, তৃতীয় সর্বকনিষ্ঠ ভারতীয় ক্রিকেটার হিসেবে প্রথম-শ্রেণীর ক্রিকেটে ত্রি-শতরানের ইনিংস খেলার অধিকারী হন। তাসত্ত্বেও, মহারাষ্ট্র দল দিল্লির চেয়ে এগিয়েছিল। ৮ নভেম্বর, ২০১৬ তারিখে রঞ্জি ট্রফিতে দ্রুততম সেঞ্চুরি করেন। এরজন্যে তিনি মাত্র ৪৮ বল খরচ করেছিলেন। ঐ খেলায় দিল্লির প্রতিপক্ষীয় দল ছিল ঝাড়খণ্ড দল। ফেব্রুয়ারি, ২০১৭ সালের বিজয় হাজারে ট্রফিতে দিল্লির অধিনায়কত্ব করেন। পূর্ববর্তী মৌসুমে দিল্লিকে চূড়ান্ত খেলায় নিয়ে যাওয়া অধিনায়ক গৌতম গম্ভীরের স্থলাভিষিক্ত হন তিনি। দিল্লির কোচ ভাস্কর পিল্লাই এ প্রসঙ্গে মন্তব্য করেন যে, এটি সম্মিলিত সিদ্ধান্ত ছিল। ১০১৭-১৮ মৌসুমের জোনাল টি২০ লীগে হিমাচলপ্রদেশের বিপক্ষে দূর্দান্ত খেলেন তিনি। ১৪ জানুয়ারিতে অনুষ্ঠিত ঐ খেলায় ঋষভ পন্ত টুয়েন্টি২০ খেলার ইতিহাসে ভারতের পক্ষে দ্বিতীয় দ্রুততম সেঞ্চুরি করেন। এর জন্যে তিনি ৩২ বল মোকাবেলা করেছিলেন। ৬ ফেব্রুয়ারি, ২০১৬ তারিখে ₹১.৯ কোটি রূপির বিনিময়ে দিল্লি ডেয়ারডেভিলসের পক্ষে খেলার জন্য চুক্তিবদ্ধ হন। সূচনাকালীন তার মূল্য ধার্য্য করা হয়েছিল ₹১০ লাখ রূপি। একইদিনে অনূর্ধ্ব-১৯ ক্রিকেট বিশ্বকাপ প্রতিযোগিতায় সেঞ্চুরি করে তিনি ভারতকে সেমি-ফাইনালে নিয়ে যান। ২০১৬ সালের ইন্ডিয়ান প্রিমিয়ার লীগে (আইপিএল) দিল্লি ডেয়ারডেভিলসের পক্ষে খেলার জন্যে চুক্তিবদ্ধ হন। আইপিএল মৌসুমের নিজস্ব তৃতীয় খেলায় ৪০ বলে ৬৯ রানের ইনিংস খেলেন। এরফলেন তার দল গুজরাত লায়ন্সের বিপক্ষে আট উইকেটে জয় তুলে নেয়। ২৫ বলে অর্ধ-শতরানের ইনিংস খেলেছিলেন ঋষভ পন্ত। ২০১৭ মৌসুমের ৪ মে তারিখে একই দলের বিপক্ষে ৪৩ বলে ৯৭ রান তুলেন। এরফলে তার দল সাত উইকেটে জয়লাভ করে। মে, ২০১৮ সালের ইন্ডিয়ান প্রিমিয়ার লীগে সানরাইজার্স হায়দ্রাবাদের বিপক্ষে ৬৩ বলে অপরাজিত ১২৮ রানের দূর্দান্ত ইনিংস খেলেন ঋষভ পন্ত। টুয়েন্টি২০ খেলায় যে-কোন ভারতীয় ক্রিকেটারের এটি দ্বিতীয় ব্যক্তিগত সর্বোচ্চ রানের ইনিংস ছিল। তিনি মুরালি বিজয়ের রেকর্ড ভেঙ্গে ফেলেন ও মাস্টার্স চ্যাম্পিয়ন্স লীগে বীরেন্দ্র শেওয়াগের গড়া ১৩৪ রানের চেয়ে পিছিয়ে ছিলেন। ২০১৭ সাল থেকে আন্তর্জাতিক ক্রিকেট অঙ্গনে বিচরণ করছেন ঋষভ পন্ত। ১৮ আগস্ট, ২০১৮ তারিখে নটিংহামে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। এরপর ২১ অক্টোবর, ২০১৮ তারিখে গুয়াহাটিতে অনুষ্ঠিত খেলায় সফরকারী ওয়েস্ট ইন্ডিজের বিপক্ষে প্রথমবারের মতো ওডিআইয়ে অংশ নেন। জানুয়ারি, ২০১৭ সালে বিরাট কোহলি’র অধিনায়কত্বে সফরকারী ইংরেজ দলের বিপক্ষে টি২০আই সিরিজ খেলার লক্ষ্যে ভারত দলে অন্তর্ভুক্ত হন। ১ ফেব্রুয়ারি, ২০১৭ তারিখে ব্যাঙ্গালোরের এম. চিন্নাস্বামী স্টেডিয়ামে সিরিজের তৃতীয় টি২০আইয়ে অভিষেক ঘটে তার। ১৯ বছর ১২০ দিন বয়সে টি২০আই খেলায় ভারতের সর্বকনিষ্ঠ ক্রিকেটারের মর্যাদা পান। পরবর্তীতে অবশ্য ২০১৭ সালেই ওয়াশিংটন সুন্দর ১৮ বছর ৮০ দিন বয়সে টি২০আইয়ে অংশ নিয়ে রেকর্ডটি নিজের করে নেন। জুন, ২০১৭ সালে কুলদীপ যাদবের সাথে ভারতের সীমিত ওভারের দলে অন্তর্ভুক্ত হন ও ওয়েস্ট ইন্ডিজ গমন করেন। ২০১৮ সালের নিদাহাস ট্রফি প্রতিযোগিতায় রোহিত শর্মা’র নেতৃত্বাধীন ভারতের টি২০আই দলে তার ঠাঁই হয়। জুলাই, ২০১৮ সালে ভারত দলের সাথে আয়ারল্যান্ড ও ইংল্যান্ড গমন করেন। ঐ সফরে কুলদ্বীপ যাদবের সাথে ভারতের প্রথম তিন টেস্ট খেলার জন্যে মনোনীত হন। ১৮ আগস্ট, ২০১৮ তারিখে নটিংহামে স্বাগতিক ইংল্যান্ড দলের বিপক্ষে সিরিজের তৃতীয় টেস্টে অভিষেক হয় তার। এরফলে তিনি ভারতের ২৯১তম টেস্ট খেলোয়াড় হিসেবে ভারত দলে খেলেন। ভারতের পক্ষে প্রথমবারের মতো খেলতে নেমেই ছক্কা হাঁকিয়েছিলেন। ১১ সেপ্টেম্বর, ২০১৮ তারিখে ইংল্যান্ডের বিপক্ষে নিজস্ব প্রথম টেস্ট সেঞ্চুরি করেন। এরফলে ক্রিকেটের ইতিহাসে দ্বিতীয় সর্বকনিষ্ঠ ও প্রথম ভারতীয় উইকেট-রক্ষক হিসেবে ইংল্যান্ডের মাটিতে টেস্ট সেঞ্চুরি করার কীর্তিগাঁথা রচনা করেন ঋষভ পন্ত। পরের মাসে ওয়েস্ট ইন্ডিজের বিপক্ষে খেলেন। ২০১৮-১৯ মৌসুম সফরকারী ওয়েস্ট ইন্ডিজের বিপক্ষে ওডিআই সিরিজে তিনি মুরালি কার্তিকের স্থলাভিষিক্ত হন। ২১ অক্টোবর, ২০১৮ তারিখে গুয়াহাটিতে অনুষ্ঠিত দিবা-রাত্রির খেলায় ওয়েস্ট ইন্ডিজের বিপক্ষে একদিনের আন্তর্জাতিকে অভিষিক্ত হন তিনি। ডিসেম্বর, ২০১৮ সালে অস্ট্রেলিয়া গমন করেন। ২০১৮-১৯ মৌসুমে স্বাগতিক অস্ট্রেলিয়ার বিপক্ষে সিরিজের প্রথম টেস্টে এগারোটি ক্যাচ গ্লাভসবন্দী করেন। এরফলে প্রথম ভারতীয় উইকেট-রক্ষক হিসেবে এক টেস্টে সর্বাধিক ক্যাচ নেয়ার কৃতিত্ব গড়েন। জানুয়ারি, ২০১৯ সালে স্বাগতিক অস্ট্রেলিয়ার বিপক্ষে সিরিজের চতুর্থ টেস্টে নিজস্ব দ্বিতীয় সেঞ্চুরি হাঁকান। এরফলে অস্ট্রেলিয়ার মাটিতে প্রথম ভারতীয় উইকেট-রক্ষক হিসেবে সেঞ্চুরি করার অধিকারী হন। জানুয়ারি, ২০১৯ সালে আইসিসি কর্তৃপক্ষ ঋষভ পন্তকে আইসিসি বর্ষসেরা উদীয়মান খেলোয়াড়ের পুরস্কার প্রদান করা হয়। "'People are going to be scared of bowling to Pant in the future'"। ESPN Cricinfo। সংগ্রহের তারিখ ৯ এপ্রিল ২০১৭।  "Rishabh Pant"। ESPN Cricinfo। সংগ্রহের তারিখ ২৫ অক্টোবর ২০১৫।  "Ishan Kishan to lead India at U19 World Cup"। ESPNCricinfo। সংগ্রহের তারিখ ২২ ডিসেম্বর ২০১৫।  "Rishabh Pant slams fastest fifty in huge India win"। ESPNcricinfo। সংগ্রহের তারিখ ১ ফেব্রুয়ারি ২০১৬।  "Keeping calm and carrying on: The cricketing journey of Rishabh Pant"। The Indian Express (ইংরেজি ভাষায়)। ২৭ জানুয়ারি ২০১৯। সংগ্রহের তারিখ ২৮ জানুয়ারি ২০১৯।  "Ranji Trophy, Group A: Delhi v Bengal at Delhi, Oct 22-25, 2015"। ESPN Cricinfo। সংগ্রহের তারিখ ২৫ অক্টোবর ২০১৫।  "Vijay Hazare Trophy, 2nd Quarter-Final: Jharkhand v Delhi at Bangalore, Dec 23, 2015"। ESPN Cricinfo। সংগ্রহের তারিখ ২৩ ডিসেম্বর ২০১৫।  "Ranji Trophy, Group B: Maharashtra v Delhi at Mumbai, Oct 13-16, 2016"। ESPN Cricinfo। সংগ্রহের তারিখ ১৪ অক্টোবর ২০১৬।  "Maharashtra take lead despite Pant's triple ton"। ESPN Cricinfo। ১৬ অক্টোবর ২০১৬। সংগ্রহের তারিখ ১৬ অক্টোবর ২০১৬।  "Rishabh Pant hits 48-ball hundred"। ESPN Cricinfo। সংগ্রহের তারিখ ৯ নভেম্বর ২০১৬।  "Ranji Trophy: Delhi v Jharkhand at Thumba, Nov 5-8, 2016"। ESPN Cricinfo। সংগ্রহের তারিখ ৯ নভেম্বর ২০১৬।  "Pant to captain Delhi in Vijay Hazare Trophy"। ESPN Cricinfo। সংগ্রহের তারিখ ৯ ফেব্রুয়ারি ২০১৭।  "Pant wallops 32-ball hundred, the fastest by an Indian"। ESPN Cricinfo। সংগ্রহের তারিখ ১৪ জানুয়ারি ২০১৮।  "Rishabh Pant powers India U-19 to semi-finals on his IPL 'Pay Day'"। dna। ৬ ফেব্রুয়ারি ২০১৬। সংগ্রহের তারিখ ৭ ফেব্রুয়ারি ২০১৬।  "Pant, Samson and five scorching fifties from IPL's teens"। ১৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "IPL Highlights, DD Vs GL: Samson, Pant Power Delhi To 7-Wicket Win Vs Gujarat"। সংগ্রহের তারিখ ৫ মে ২০১৭।  "Rishabh Pant rewrites records with 128* off 63 balls"। International Cricket Council। সংগ্রহের তারিখ ১১ মে ২০১৮।  "Rishabh Pant's blistering 128* went in wain as Williamson-Dhawan combo thrashed Delhi Daredevils with a unbroken record stand of 176 runs"। ESPNcricinfo। সংগ্রহের তারিখ ১১ মে ২০১৮।  "Yuvraj recalled, Kohli named ODI and T20I captain"। ESPN Cricinfo। সংগ্রহের তারিখ ৬ জানুয়ারি ২০১৭।  "England tour of India, 3rd T20I: India v England at Bangalore, Feb 1, 2017"। ESPN Cricinfo। সংগ্রহের তারিখ ১ ফেব্রুয়ারি ২০১৭।  "Record bowling figures for India, and a near-record collapse from England"। ESPN Cricinfo। সংগ্রহের তারিখ ১ ফেব্রুয়ারি ২০১৭।  "Pant, Kuldeep picked for West Indies tour"। ESPN Cricinfo। সংগ্রহের তারিখ ১৫ জুন ২০১৭।  "Rohit Sharma to lead India in Nidahas Trophy 2018"। BCCI Press Release। ২৫ ফেব্রুয়ারি ২০১৮। ২৫ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৮।  "Pant, Kuldeep picked for first three England Tests, Rohit dropped"। ESPN Cricinfo। সংগ্রহের তারিখ ১৮ জুলাই ২০১৮।  "3rd Test, India tour of Ireland and England at Nottingham, Aug 18-22 2018"। ESPN Cricinfo। সংগ্রহের তারিখ ১৮ আগস্ট ২০১৮।  "20-year-old Rishabh Pant becomes India's 291st Test player"। India Today। সংগ্রহের তারিখ ১৮ আগস্ট ২০১৮।  "Rishabh Pant creates history on Test debut at Trent Bridge"। India Today। সংগ্রহের তারিখ ১৯ আগস্ট ২০১৮।  "Rishabh Pant second-youngest wicketkeeper to score a Test century"। Cricket Country। সংগ্রহের তারিখ ১১ সেপ্টেম্বর ২০১৮।  "India vs England: Pant becomes first Indian wicketkeeper to score century in England - Times of India"। The Times of India। সংগ্রহের তারিখ ১৪ সেপ্টেম্বর ২০১৮।  "Kohli returns to ODI squad as Pant replaces Karthik"। International Cricket Council। সংগ্রহের তারিখ ১১ অক্টোবর ২০১৮।  "1st ODI (D/N), West Indies tour of India at Guwahati, Oct 21 2018"। ESPN Cricinfo। সংগ্রহের তারিখ ২১ অক্টোবর ২০১৮।  "Stats - India savour a high not felt in 50 years"। ESPNcricinfo (ইংরেজি ভাষায়)। ১০ ডিসেম্বর ২০১৮। সংগ্রহের তারিখ ১০ ডিসেম্বর ২০১৮।  "Pant roars into record books with second Test ton"। ESPN Cricinfo। সংগ্রহের তারিখ ৪ জানুয়ারি ২০১৯।  "Finch, Macleod, Pant and Williamson named for ICC Player Awards"। International Cricket Council। সংগ্রহের তারিখ ২২ জানুয়ারি ২০১৯।  মহেন্দ্র সিং ধোনি উইকেট-রক্ষক-ব্যাটসম্যান এম. এ. চিদাম্বরম স্টেডিয়াম ২০১৯ ক্রিকেট বিশ্বকাপ দলসমূহ ভারত জাতীয় ক্রিকেট দলের অধিনায়কদের তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ঋষভ পন্ত (ইংরেজি) ক্রিকেটআর্কাইভে ঋষভ পন্ত (সদস্যতা প্রয়োজনীয়) (ইংরেজি)